Odessan kansallinen lääketieteen yliopisto

Odessan kansallinen lääketieteellinen yliopisto (ukr. Одеський національний медичний університет (ОНМедУ), Odeskyi natsionalnyi medytšnyi universytet (ONMedU)) on Ukrainan Odessassa toimiva kansallinen, lääketieteen ja sen lähialojen yliopisto. Yliopisto tulkitsee perustamisajakseen vuoden 1900, jolloin Odessan yliopistossa aloitettiin lääketieteellinen opetus. Yliopistossa on kuusi tiedekuntaa. Opiskelijoita on yhteensä noin 8 000 ja heistä noin 3 000 tulee ulkomailta. Opetuskielinä ovat venäjä, ukraina ja englanti. Ukrainan kansallisessa Jevroosvita-yliopistovertailussa Odessan kansallinen lääketieteen yliopisto sijoittui vuonna 2021 kokonaissijalle 76. Verkkonäkyvyyttä painottavassa kansainvälisessä Webometrics-vertailussa sijoitus oli ukrainalaisista korkeakouluista 119 (1/2022). Lähteet Aiheesta muualla Kuvia tai muita tiedostoja aiheesta Odessan kansallinen lääketieteen yliopisto Wikimedia Commonsissa